**Stredisko Evanjelickej DIAKONIE, Diakonické centrum Sučany**

Partizánska 25, 038 52 Sučany

IČO: 37907409, DIČ: 2021970984

Tel.: 043/424 19 01, Tel./Fax: 043/424 19 00 mobil: 0918/616 092

e-mail: taskarova@mail.t-com.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Správa za II. štvrťrok 2019 SED Sučany**

1. **Konferencie, školenia, kurzy, odborné semináre**

***10. – 13. júna 2019*** – absolvovali zamestnanci SED Sučany – Mgr. Mária Majdová, Mgr. Denisa Dučová, Mgr. Monika Kalafutová a Mgr. Martina Špániková sústredenie k podmienkam kvality, ktoré zorganizovala Evanjelická DIAKONIA ECAV na Slovenku pod vedením Mgr. Kataríny Chmurčiakovej v českých Luhačoviciach. Na sústredení sa preberali nasledovné témy:

– Príručka kvality, Metodika opatrovateľského procesu, metodika ošetrovateľského procesu, Koncepcia spolupráce s dobrovoľníkmi, Ak chceš efektívne pomáhať druhým, musíš poznať sám seba, Stres a syndróm vyhorenia, Kritériu 2.6 – Práca s rizikami v zariadeniach sociálnych služieb, Informačná stratégia, Značka a konkurencieschopnosť, Fundraising – alternatívne zdroje financovania.

**Pracovné porady pre zamestnancov a klientov**

*Porada so zamestnancami:*

***16. 05. 2019*** – Poradu otvorila riaditeľka SED PhDr. Lenka Taškárová privítaním prítomných zamestnancov, následne odovzdala slovo hlavnej sestre.

Hlavná sestra sa vyjadrila k nasledujúcim bodom:

1. NOVÝ SPÔSOB DEZINFEKCIE

Na dezinfekciu bol zadovážený nový dezinfekčný roztok, ktorí budú používať upratovačky a po úmrtí klienta pri dezinfekcii postele aj opatrovateľky. Roztok je potrebné riediť v správnom pomere, riedenia sú uvedené na vedre, kde sa bude roztok riediť.

2. DENNÝ ZÁZNAM OPATROVATEĽSKÝCH ÚKONOV

Novo zavedené tlačivá, do ktorých sa začal robiť záznam od 15-teho marca sa bez väčších problémov realizujú v praxi. Treba jasne určiť skratky mien zamestnancov, ktorí tlačivá vypĺňajú, niektoré údaje vymazať (make-up, kúpanie vo vani...) a rozšíriť priečinok týkajúci sa kŕmenia klientov.

3. ZMENA V OBSADENOSTI SLUŽIEB:

Od júna budú na červenom oddelení opäť dve opatrovateľky na 12 hodín

4. TRIEDENÝ ODPAD

Pri triedení odpadu ihly, ktoré sa používajú na odoberanie krvi na určenie hladiny cukru, ihly naspäť neuzatvárať. Do odpadu z ihlami dávať aj použité tampóny. Do krabice, ktorá je určená na papierový odpad nevhadzovať mokré, použité papierové utierky.

5. INÉ – Požiadavky zamestnancov:

* Ležiacim klientom zabezpečiť postele s elektrickým ovládaním
* Zadovážiť pracovnú obuv
* Zvýšiť sumu stravných lístkov
* Posilniť modré oddelenie
* V prípade nástupu do práce mimo službu zabezpečiť dopravu služobným autom
* Na drvenie liekov zakúpiť elektrický drvič

Diskusia:

V rámci diskusie bola požiadavka, aby mali klienti každý aspoň dve plachty na gumičku a svoje vlastné nožničky na manikúru.

Na záver sa riaditeľka SED a hlavná sestra poďakovali prítomným za účasť.

**3. Duchovná práca pre zamestnancov a klientov**

*Duchovné služby*

O duchovné zaopatrenie klientov a zamestnancov v SED Sučany, ako aj prislúženie Večere Pánovej v rámci Služieb Božích sa pravidelne stará Mgr. Daniel Beňuch. Biblické hodiny sa konajú dva krát do mesiaca. Pre bratov a sestry z rímsko-katolíckej cirkvi je ponúkaná možnosť vysluhovania sviatosti zmierenia a svätej omše v prvý štvrtok v mesiaci bratom farárom Mgr. Pavlom Pečkom.

**4. Prezentácia**

V regionálnom denníku regionPress, bola zverejnená informácia o SED v Sučanoch.

**5. Vzdelávanie**

***09. 04. 2019*** *–* supervízia pod vedením supervízora PhDr. Soni Holúbkovej. Na supervízii sa stretáva zdravotnícky, opatrovateľský a sociálny personál. V rámci supervízie sa preberala téma: „Práca s nemobilnými obyvateľmi“.

*Porada s klientmi:*

***28. 06. 2019*** *–* riaditeľka SED Mgr. Denisa Dučová informovala klientov:

*–* o zmene na poste riaditeľa a ďalších organizačných zmenách,

*–* o zmene pedikéra od 01. 07. 2019, s čím je spojená aj vyššia úhrada za túto službu.

**6. Realizované projekty na získavanie finančných prostriedkov**

Naďalej pokračuje spolupráca s VaV Akademy a Červený krížom v Martine. Z týchto organizácii prichádzajú na praktickú časť budúce absolventky opatrovateľskej služby.

**7. Peňažný dar**

**8.** **Počet personálu:**

(HPP) 30 osôb

(DVP) 12 osôb

Spolu: 4 osôb

Noví zamestnanci:

* Adriana Tácelová, pracovník pre pranie a žehlenie – od 03. 06. 2019 (HPP)

Skončený pracovný pomer:

* Monika Achimská, opatrovateľka – do 30. 06. 2019 (HPP)
* Miroslava Sajdáková, opatrovateľka – do 31. 05. 2019 (HPP)
* Ing. Alena Hulejová, BOZP – do 30. 06. 2019 (DVP)
* MUDr. Valéria Moravčíková, lekár – do 31. 05. 2019 (DVP)
* Daniela Kiššová, zdravotná sestra – do 30. 06. 2019 (DVP)

**Počet klientov:**

*Občania pribudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum začatia poskytovania služby** |
| Helena Moravčíková | 1931 | 21. 05. 2019 |
| Dušan Mišinský | 1955 | 30. 04. 2019 |
| Ema Vojtová | 1936 | 20. 05. 2019 |
| Zdeňka Háčiková | 1939 | 27. 06. 2019 |

*Občania ubudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum úmrtia** |
| Júlia Kopčoková | 1930 | 10. 05. 2019 |
| Žofia Mešková | 1931 | 27. 06. 2019 |
| Valéria Halušková | 1923 | 20. 05. 2019 |

*Občania odišli*:

|  |  |  |
| --- | --- | --- |
| **Meno a priezvisko** | **rok narodenia** | **dátum odchodu** |
| Dušan Mišinský | 1955 | 22. 05. 2019 |

*Počet klientov*:

Ženy ZpS: 19 Muži ZpS: 6

Ženy DSS: 2 Muži DSS: 1

Ženy špecializované zariadenie: 17 Muži špecializované zariadenie: 4

Samoplatiteľ: 1

**Spolu klientov: 51**

**9. Starostlivosť o budovu, ostatné práce**

* bežná údržba budovy (výmena vodovodných batérii, oprava poškodených miest v budove),
* dezinfekcia invalidných vozíkov a ostatných zdravotných pomôcok,
* výmena elektrických postelí za mechanické,
* čistenie okolia budovy,
* dezinsekcia, deratizácia,
* revízia výťahov, plynových kotlov, tlakových nádob, dezosterov,
* výmena vodovodných batérií, maľovanie priestorov budovy.

**10. Akcie**

***24. 05. 2019 –*** Predposledné piatkové dopoludnie v mesiaci máj prišli obohatiť našich klientov a prevažne naše klientky žiaci Základnej školy Slovenského národného povstania v Sučanoch. S pani učiteľkami si pripravili veľmi bohaté pásmo, ktoré bolo naplnené recitáciou básní, spevom piesní a tiež  tancom. Navštívili nás, aby vzdali úctu všetkým mamám, starým i prastarým mamám, ktoré sú v radoch našich klientov. Publikum ocenilo toto krásne vystúpenie nielen potleskom a úprimným dojatím, ale svoju vďačnosť klienti prejavili i malým darčekom v podobe veselých papierových motýlikov so sladkými drobnými cukríkmi, ktoré pre deti s láskou vyrobili.

**11. Práca s klientom**

V období mesiacov apríl až jún 2019 sme sa snažili pri práci s klientom byť im pomocou pri vytváraní rovnováhy medzi možnosťami a požiadavkami prostredia a ich vlastnými potrebami a schopnosťami. V rámci komunikácie sme klientov aktívne počúvali, pozorovali a tým aj zisťovali ich životné skúsenosti a situácie a snažili sme sa prekonať i komunikačné bariéry. Dodržiavali sme slušnosť, ústretovosť, rešpekt a predovšetkým úctu. Klient potrebuje cítiť dôveru, nadobudnúť pocit, že je užitočný aj napriek svojmu postihnutiu, či obmedzeniu. Uznanie jedinečnosti každej osobnosti a prístup bez predsudkov a stereotypov sú zas potrebné pri vypracovávaní individuálnych plánov, v ktorých sme aj počas tohto obdobia pokračovali. V skupinovej a tiež individuálnej práci s klientom sme postupovali podľa naplánovaných aktivít, ktoré však upravujeme podľa aktuálneho stavu a  momentálnej situácie klientov.

Niektoré dni sme začínali s klientmi v ranných hodinách pohybovým cvičením, či krátkou prechádzkou, aby sme ich fyzickú stránku pripravili na zvýšený pohyb na čerstvom vzduchu. Popri tom sme si zvykli zaspievať, čím sme vlastne trénovali pamäť a navodzovali príjemnú radostnú atmosféru a spolunažívanie medzi klientmi navzájom. Skoro každý utorok sme dôraz kládli na rozvoj kognitívnych funkcií mozgu prostredníctvom kognitívnej rehabilitácie. Pracovali sme pomocou pracovných listov zameraných na rôzne témy, čím sme si s klientmi precvičovali ich slovnú zásobu a snažili sa spomenúť na informácie, ktoré sú uložené v ich dlhodobej pamäti. Pri týchto stretnutiach sme uprednostňovali písomnú formu, hoci pri skladaní potravinových puzzle sme pracovali len ústne.

Preferovali sme tiež aktivizácie, ktoré súviseli s jarným obdobím, sviatkami Veľkej noci a prichádzajúcim letným obdobím. Veľa sme vyfarbovali a pri výrobe motýlikov, ktoré slúžili ako darček pre deti zo základnej školy, sme použili klovatinovú techniku.

Pracovná činnosť ako ďalšia forma aktivizácie bola zameraná na prácu s papierom, s vlnou - pri výrobe ovečiek, levanduľou a tiež sme sa venovali lúskaniu fazule. Cvičili sme jemnú motoriku a klienti si pri činnostiach pripomenuli tiež tie, ktoré v minulosti patrili k ich každodenným.

Klienti si svoje duchovné potreby uspokojovali prostredníctvom služieb Božích, biblických hodín a svätých omší. Stretávali sa spoločne v modlitebni, kde sa mohli stíšiť pri Božom slove a prijímaní sviatostí za prítomnosti duchovného z Evanjelickej a.v. cirkvi a Rímsko-katolíckej cirkvi.

Aj v tomto období sme realizovali nákupy pre klientov, kde im nakupujeme tovar podľa ich želania a aktuálnej potreby.

**12. Výsledky hospodárenia**

|  |  |
| --- | --- |
| Stav na jednotlivých účtoch | 35.109,50 EUR |
| Stav pokladne k 31. 03. 2019 | 4.371,35 EUR |
| *Príjmy:* | |
| Príspevok za služby na základe zmluvy | 79.131,82 EUR |
| Nájomné za nebytové priestory | 6.538,20 EUR |
| Príspevky od VÚC | 11.262,27 EUR |
| Príspevky od MPSVaR | 73.008,00 EUR |
| 2 % dane | 802,16 EUR |
| *Výdavky:* | |
| mzdy | 87.912,82 EUR |
| príspevok zamestnávateľa DDS | 391,76 EUR |
| odvody | 28.890,64 EUR |
| SF | 438,08 EUR |

**13. Plány do budúcnosti**

– Svojou službou neustále pokračovať na vytváraní kvalitných vzťahov, medzi SED v Sučanoch a MPSVaR, Žilinským samosprávnym krajom, mestom Martin, Obecným úradom v Sučanoch ako aj s okolitými obcami.

– V spolupráci s Ústredím Evanjelickej diakonie ponúknuť školenie zamerané na vyššiu odbornosť zamestnancov.

– Zúčastňovať sa školení a odborných prednášok za účelom získania vedomostí a ich aplikovania v službe s klientom.

– V rámci bohoslužobného života, pozývať do zariadenia bratov farárov z turčianskeho seniorátu.

– V rámci svojich možností prinášať našim klientom radosť prostredníctvom kultúrneho programu.

* Skvalitniť spoluprácu s Evanjelickou spojenou školou v Martine.

– Pokračovať v spolupráci s Centrom MEMORY v Bratislave, Občianskym združením TERAPEUTIKA v Bratislave, Občianskym združením Spoľah v Banskej Bystrici a Tatra Akadémiou v Prievidzi.

– Svojou službou šíriť dobré meno Evanjelickej diakonie ako aj Evanjelickej cirkvi augsburského vyznania.

V Sučanoch dňa 15. 07. 2019

……………………………………………….

Mgr. Denisa Dučová

štatutárny zástupca SED Sučany